pythainlp/thai-wiki-dataset-v4 huggingface dataset:
คนที่ไม่มีความหมาย

คนที่ไม่มีความหมาย เป็นซิงเกิลของวงเพลย์กราวด์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ปฏิเวธ อุทัยเฉลิม (ฟองเบียร์) และเรียบเรียงโดย PLAYGROUND
เนื้อหาของเพลงนี้ถ่ายทอดมุมของคนแอบรัก ซึ่งเป็นทางถนัดของวงเรา และถึงแม้เพลงนี้จะมีความเศร้า แต่ก็มีความสวยงามอยู่ในนั้นด้วยนะครับ คือความรักที่บางคนอาจจะยังมองไม่เห็น พวกเราก็อยากให้เพลงนี้เป็นตัวแทนความรู้สึกของคนเหล่านั้น เป็นของขวัญให้กับคนที่อาจจะถูกมองข้ามอยู่ ตอนอัดเพลงนี้เสร็จ ก็รู้สึกพอใจกับเพลงนี้มากนะครับ ฟังวนไปเรื่อย ๆ ก็ยิ่งชอบมากขึ้น
ด้าน Music Video นี้เผยแพร่ครั้งแรกในวันที่ 20 ธันวาคม พ.ศ. 2559 ซึ่งเล่าเรื่องราวผ่านกิจวัตรประจำวันที่ พี่ชายและน้องสาวคู่หนึ่ง พี่ชาย ยอมทำทุกอย่างเพื่อให้ได้เห็นรอยยิ้มของน้องสาว ไม่ว่าจะเป็นการได้เรียนหนังสือ ทานอาหารในร้านดี ๆ ไปเที่ยวสวนสนุก และเล่นตุ๊กตาเจ้าหญิงแบบที่เด็กคนอื่นมี เขามักจะเอาความสุขเหล่านั้นมาให้น้องสาวเสมอ แม้บางครั้งต้องแลกมาด้วยสายตาแปลก ๆ จากคนอื่นที่มองมาก็ตาม และที่พึ่งทางใจคนเดียวที่น้องสาวมีคือ พี่ชาย ที่เป็นเหมือนทุกอย่างในชีวิต สิ่งเดียวที่เด็กผู้หญิงตัวน้อยทำได้คือ เวลาเจอขยะที่พอขายได้ เธอจะเก็บใส่กระเป๋านักเรียนใบน้อยโดยไม่ลังเล เรื่องราวในมิวสิควิดีโอดำเนินไปพร้อมกับเสียงเพลงจาก วง เพลย์กราวด์
ในปีเดียวกัน เพลงนี้ถูกใช้เป็นเพลงประกอบละครเรื่อง ลูกตาลลอยแก้ว ของสถานีโทรทัศน์กองทัพบกช่อง 7
การตอบรับ.
เพลง คนที่ไม่มีความหมาย ติดอันดับสูงสุด 73 จากการจัดอันดับของ 94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 7 มกราคม พ.ศ. 2560
ฮันส์ บาเออร์

ฮันส์ บาเออร์  เป็นนักบินของอดอล์ฟ ฮิตเลอร์ ในระหว่างช่วงที่ฮิตเลอร์ได้เข้าชิงตำแหน่งทางการเมืองในช่วงต้นปี 1930. หลังจากนั้นต่อมาเขาก็กลายเป็นนักบินส่วนตัวของฮิตเลอร์และเป็นผู้นำฝูงบินที่ชื่อว่า Reichsregierung.เขาถูกจับกุมโดยสหภาพโซเวียตในช่วงสิ้นสุดของสงครามโลกครั้งที่สองในยุโรป,ถูกจำคุกในประเทศสหภาพโซเวียตเป็นเวลา 10 ปีก่อนที่จะถูกส่งตัวข้ามแดนไปยังประเทศฝรั่งเศล เมื่อวันที่ 10 ตุลาคม 1955,ที่ต้องถูกคุมขังจนกว่าจะถึงปี 1957.
เขาได้เสียชีวิตลงในเฮอร์สชิง(Herrsching), รัฐบาวาเรีย ในปี 1993.
วิลเฮ็ล์ม บวร์คดอร์ฟ

พลเอกทหารราบ วิลเฮ็ล์ม เอมานูเอ็ล บวร์คดอร์ฟ  เป็นนายทหารบกเยอรมันในช่วงสงครามโลกครั้งที่หนึ่งและสงครามโลกครั้งที่สอง ในเดือนตุลาคม ปี 1944 บวร์คดอร์ฟได้รับตำแหน่งเป็นเจ้ากรมกำลังพลทหารบก ("Heerespersonalamt") และเป็นหัวหน้ากลุ่มของนายทหารคนสนิทของอดอล์ฟ ฮิตเลอร์ ด้วยความสามารถนั้น เขาได้มีบทบาทในการบังคับให้จอมพลแอร์วีน ร็อมเมิลกระทำอัตวินิบาตกรรม บวร์คดอร์ฟได้กระทำอัตวินิบาตกรรมในฟือเรอร์บุงเคอร์ เมื่อวันที่ 2 พฤษภาคม 1945 ที่เป็นอันสิ้นสุดของยุทธการที่เบอร์ลิน
อักแซล ตวนเซเบ

อักแซล ตวนเซเบ  เกิดเมื่อวันที่ 14 พฤศจิกายน ค.ศ. 1997 เป็นนักฟุตบอลชาวอังกฤษซึ่งเกิดในสาธารณรัฐประชาธิปไตยคองโก เล่นในตำแหน่งกองหลังให้กับอิปสวิชทาวน์ และทีมชาติคองโก
เกียรติประวัติ.
แมนเชสเตอร์ยูไนเต็ด
แอสตันวิลลา
ส่วนบุคคล
แอมเนสตี้ อินเตอร์เนชั่นแนล ประเทศไทย

แอมเนสตี้ อินเตอร์เนชั่นแนล ประเทศไทย เป็นองค์การนอกภาครัฐที่ทำงานเพื่อคุ้มครองสิทธิมนุษยชนในประเทศไทยและทั่วโลกซึ่งมีสมาชิกมากกว่า 1,000 คนทั่วประเทศ แอมเนสตี้ อินเตอร์เนชั่นแนล ประเทศไทย เป็นส่วนหนึ่งของสำนักงานใหญ่ที่กรุงลอนดอน สหราชอาณาจักร ร่วมกับอีก 50 สำนักงานย่อยทั่วโลก โดยสำนักงานของประเทศไทยก่อตั้งขึ้นในปี พ.ศ. 2536 และได้จดทะเบียนเป็นสมาคมกับรัฐบาลไทยในปี 2546 ปัจจุบันตั้งอยู่ที่เขตจตุจักร กรุงเทพมหานคร ทั้งนี้ เมื่อปี 2559 มีการก่อตั้งแอมเนสตี้ อินเตอร์เนชั่นแนล ประจำภูมิภาคเอเชียตะวันออกเฉียงใต้และแปซิฟิก มีสำนักงานอยู่ที่เขตปทุมวัน กรุงเทพมหานคร
การรณรงค์.
แอมเนสตี้ อินเตอร์เนชั่นแนล ประเทศไทย ทำงานร่วมทั้งกับภาครัฐและเอกชน แต่เดิมองค์กรรณรงค์ที่เกี่ยวข้องกับเรื่องต่างประเทศแต่ภายหลังได้เริ่มต้นทำงานในพื้นที่ของตัวเอง โดยเฉพาะช่วงที่มีการเคลื่อนไหวของคนที่ออกมาชุมนุมหรือสมาคมเพิ่มขึ้น โดยเฉพาะหลังรัฐประหาร 2557 เป็นต้นมา เช่นร่วมมือกับพาร์ทเนอร์อย่างไอลอว์ (โครงการอินเทอร์เน็ตเพื่อกฎหมายประชาชน) ในการสังเกตการณ์การชุมนุม
ในเดือนมิถุนายน 2559 แอมเนสตี้ประเทศไทยเรียกร้องให้รัฐบาลไทยยกเลิกการตั้งข้อหาต่อนักกิจกรรมเพื่อประชาธิปไตยทั้ง 13 คน และให้ปล่อยตัว 7 นักกิจกรรมที่รณรงค์ต่อต้านร่างรัฐธรรมนูญ
คำวิจารณ์.
แอมเนสตี้ อินเตอร์เนชั่นแนล ประเทศไทย ได้รับเสียงวิจารณ์ในด้านการทำงาน เช่น ในประเด็นเรื่องของโทษประหารชีวิต มีเสียงวิจารณ์ว่า "เห็นใจผู้ร้าย แต่ไม่เห็นใจเหยื่อ" โดยทางแอมเนสตี้ ให้เหตุผลว่า "ไม่ได้อ่อนข้อ หรือยกโทษให้กับผู้กระทำความผิด แต่เรา [แอมเนสตี้] เรียกร้องการเปลี่ยนแปลงในรูปแบบ วิธีการลงโทษผู้กระทำความผิด" หรือประเด็นปัญหาชาวโรฮิงญาในประเทศไทย ก็ได้รับคำวิจารณ์ว่า "องค์กรโลกสวย แต่ไม่เคยช่วยอะไรเลย" แอมเนสตี้มองในแง่ของมนุษยธรรมว่าในช่วงที่ชาวโรฮิงญาเดินทางผ่านมา ก็ต้องเอื้ออำนวยให้เขาได้เข้าถึงสิทธิ์เรื่องของน้ำและอาหาร และมองว่าไม่มีอะไรที่เป็นหลักฐานว่าชาวโรฮิงญาจะก่อให้เกิดปัญหา ทางแอมเนสตี้มีหน้าที่ในการติดตามว่ารัฐได้ทำตามสิ่งเหล่านั้นหรือไม่
ในช่วงที่แอมนาสตี้ ดำเนินงานกระตุ้นรัฐบาลให้ถอนร่างพระราชบัญญัติการดำเนินกิจกรรมขององค์กรไม่แสวงหากำไร พ.ศ. ... แอมนาสตี้ได้รับเสียงเรียกร้องขับไล่ออกจากประเทศ
Siamogale melilutra

Siamogale melilutra สัตว์เลี้ยงลูกด้วยนมชนิดหนึ่ง จำนวนนากที่สูญพันธุ์ไปแล้วตั้งแต่ยุคก่อนประวัติศาสตร์ จัดเป็นนากขนาดใหญ่ นักวิทยาศาสตร์ขุดค้นพบซากดึกดำบรรพ์ที่มณฑลยูนนาน ประเทศจีน 
"Siamogale melilutra" มีกะโหลกและฟันคล้ายกับแบดเจอร์ ซึ่งเป็นสัตว์ที่อยู่ในวงศ์เดียวกัน มีฟันที่แหลมคมสำหรับใช้กัดแทะหรือเจาะทำลายสัตว์น้ำเปลือกแข็ง เช่น หอย, หมึก หรือกุ้งปู กินเป็นอาหาร จากการคำนวณจากหัวกะโหลกและฟันที่พบ พบว่าเป็นนากขนาดใหญ่มีความยาวกว่า 2 เมตร น้ำหนัก 50 กิโลกรัม นับว่าใหญ่กว่าสัตว์ที่อยู่ในวงศ์เดียวกันชนิดอื่นมาก สามารถว่ายน้ำได้ดีทั้งน้ำตื้นและน้ำลึก เชื่อว่าอาศัยอยู่ในพื้นที่ชุ่มน้ำ 
สูญพันธุ์ไปแล้วเมื่อราว 6.2 ล้านปีก่อน ในยุคไมโอซีน โดยมีการพบการกระจายพันธุ์อยู่ทั่วโลก แต่ยังไม่มีข้อมูลด้านวิวิฒนาการเท่าไหร่นัก เนื่องจากเป็นซากดึกดำบรรพ์ค่อนข้างหาได้ยาก
Harryplax severus

Harryplax severus (/แฮร์-รี่-แพลกซ์/ /เซ-เวอ-รัส/) ครัสเตเชียนจำพวกปูชนิดหนึ่ง ถูกประกาศให้เป็นสัตว์ชนิดใหม่ในช่วงต้นปี ค.ศ. 2017 โดยคณะนักวิทยาศาสตร์จากมหาวิทยาลัยแห่งชาติสิงคโปร์ จัดเป็นปูเพียงชนิดเดียวในสกุล "Harryplax"
เป็นปูที่มีลักษณะเด่น คือ มีลำตัวสีครีมค่อนข้างโปร่งใส ทำให้มองด้วยตาเปล่าเห็นได้ไม่ชัด อาศัยอยู่ตามแนวปะการังและซากปะการังที่แตกหักบริเวณรอบ ๆ เกาะกวมในมหาสมุทรแปซิฟิก โดยชื่อวิทยาศาสตร์นั้นตั้งขึ้นมาจากชื่อของ ศาสตราจารย์เซเวอรัส สเนป ตัวละครตัวหนึ่งในวรรณกรรมสำหรับเด็กและภาพยนตร์ชุด "Harry Potter" เนื่องจากโฮเซ เมนโดซา หนึ่งในนักวิทยาศาสตร์ที่ทำการอนุกรมวิธานเป็นแฟนวรรณกรรมเรื่องนี้ โดยตั้งเนื่องจากเห็นว่าความที่เป็นสัตว์ที่เก็บตัวเป็นความลับมาอย่างยาวนานถึง 20 ปี เหมือนกับตัวละครเซเวอรัส สเนป ที่เป็นนักปรุงยาหายาก และชื่อ "Harryplax" ตั้งขึ้นเพื่อเป็นเกียรติแก่ แฮร์รี่ คอนนีย์ (เสียชีวิตไปเมื่อปี ค.ศ. 2002) นายทหารปลดประจำการชาวอเมริกัน ที่ชื่นชอบในการดำน้ำโดยมักจะดำน้ำในระดับความลึกกว่า 100 ฟุต และเป็นผู้ที่พบปูชนิดนี้เป็นคนแรก โดยพบครั้งแรกในราวปี ค.ศ. 1998–2001 และไม่พบอีกเลยเป็นระยะเวลานานกว่า 20 ปี อีกทั้งยังต้องการให้เป็นชื่อพ้องเหมือนกับแฮร์รี่ พอตเตอร์ ตัวละครเอกในวรรณกรรมชุดนี้ด้วย โดยก่อนประกาศนั้นคณะนักวิทยาศาสตร์ต้องเสียเวลาสำหรับการตรวจสอบชื่อวงศ์และสกุล เพื่อให้แน่ใจว่าเป็นปูชนิดใหม่อย่างแท้จริง
ทะเลสาบซูวะ

ทะเลสาบซูวะ (; โรมาจิ: "Suwa-ko") เป็นทะเลสาบในเทือกเขาคิโซะ ในเขตภาคกลางของจังหวัดนางาโนะ ประเทศญี่ปุ่น
ภูมิศาสตร์.
ทะเลสาบแห่งนี้เป็นแหล่งกำเนิดของแม่น้ำเท็นรีว และเป็นทะเลสาบที่มีผิวน้ำใหญ่เป็นอันดับที่ 24 ในประเทศญี่ปุ่น
เมืองของซูวะ และโอกายะ รวมถึงเมืองชิโมซูวะ ต่างก็ตั้งอยู่บนชายฝั่งของทะเลสาบซูวะ
ลักษณะ.
ทะเลสาบซูวะเป็นที่ตั้งของทางข้ามของพระเจ้า  ซึ่งเป็นปรากฏการณ์ทางธรรมชาติที่น่าสนใจ เนื่องด้วยทะเลสาบมีบ่อน้ำร้อนธรรมชาติภายใต้พื้นผิวของมัน เมื่อพื้นผิวของทะเลสาบถูกแช่แข็งในช่วงฤดูหนาว น้ำข้างล่างก็ยังคงหมุนเวียนอยู่ ส่งผลให้มีน้ำแข็งที่กดสันเขาก่อตัวขึ้น ที่ความสูง หรือมากกว่า
ความเชื่อท้องถิ่นจึงถือว่าสันเขาที่เกิดขึ้นนี้เกิดจากการที่มีพระเจ้าทำการข้ามทะเลสาบ เมื่อเดินทางผ่านระหว่างสิ่งปลูกสร้างต่าง ๆ ของซูวาไทชะ ซึ่งเป็นศาลเจ้าชินโต นิทานชาวบ้านกล่าวว่า ทาเกมินากาตะผู้เป็นเทพเจ้าผู้คุ้มครองซูวะ ได้ออกไปจากสถานที่ศักดิ์สิทธิ์เพื่อที่จะได้พบกับเทพธิดายาซากาโตเมะ ผู้เป็นภรรยา ซึ่งเกิดการเชื่อมต่อฝั่งตรงข้ามด้วยการเดินบนน้ำแข็ง
ประวัติทางธรรมชาติ.
งานวิจัยเกี่ยวกับการกระจัดกระจายของน้ำแข็งบนทะเลสาบและปากแม่น้ำทอร์แนในประเทศฟินแลนด์ได้เสนอว่า "กระบวนการทั่วโลกรวมทั้งการเปลี่ยนแปลงภูมิอากาศและความแปรปรวน กำลังขับเคลื่อนการเปลี่ยนแปลงในระยะยาวของฤดูกาลน้ำแข็ง"
ประเทศเนปาลในเอเชียนเกมส์ฤดูหนาว 2017

ประเทศเนปาล เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560 
จำนวนผู้เข้าแข่งขัน.
นักกีฬาประเทศเนปาลมีคุณสมบัติเข้าแข่งขันรายการดังต่อไปนี้
กีฬาสกีวิบาก.
นักกีฬาสกีวิบากของประเทศเนปาลมีคุณสมบัติเข้าแข่งขันรายการกีฬาสกีวิบาก ประเภทหญิง
ประเทศปากีสถานในเอเชียนเกมส์ฤดูหนาว 2017

ประเทศปากีสถาน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560 
จำนวนผู้เข้าแข่งขัน.
นักกีฬาประเทศปากีสถานมีคุณสมบัติเข้าแข่งขันรายการดังต่อไปนี้
กีฬาสกีลงเขา.
นักกีฬาสกีวิบากของประเทศปากีสถานมีคุณสมบัติเข้าแข่งขันรายการกีฬาสกีวิบาก ประเภทชาย และประเภทหญิง
กีฬาสกีวิบาก.
นักกีฬาสกีวิบากของประเทศปากีสถานมีคุณสมบัติเข้าแข่งขันรายการกีฬาสกีวิบาก ประเภทชาย
ประเทศฟิลิปปินส์ในเอเชียนเกมส์ฤดูหนาว 2017

ประเทศฟิลิปปินส์ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560 
จำนวนผู้เข้าแข่งขัน.
นักกีฬาประเทศฟิลิปปินส์มีคุณสมบัติเข้าแข่งขันรายการดังต่อไปนี้
กีฬาวิ่งสเกตลู่สั้น.
นักกีฬาวิ่งสเกตลู่สั้นของประเทศฟิลิปปินส์มีคุณสมบัติเข้าแข่งขันรายการกีฬาวิ่งสเกตลู่สั้น ประเภทหญิง
กีฬาสเกตลีลา.
นักกีฬาสเกตลีลาของประเทศฟิลิปปินส์มีคุณสมบัติเข้าแข่งขันรายการกีฬาสเกตลีลา ประเภทชาย และประเภทหญิง
กีฬาสโนว์บอร์ด.
นักกีฬาสโนว์บอร์ดของประเทศฟิลิปปินส์มีคุณสมบัติเข้าแข่งขันรายการกีฬาสโนว์บอร์ด ประเภทชาย
กีฬาฮอกกี้น้ำแข็ง.
นักกีฬาฮอกกี้น้ำแข็งของประเทศฟิลิปปินส์มีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ประเภททีมชาย.
ประเทศมองโกเลียในเอเชียนเกมส์ฤดูหนาว 2017

ประเทศมองโกเลีย เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560 
จำนวนผู้เข้าแข่งขัน.
นักกีฬาประเทศมองโกเลียมีคุณสมบัติเข้าแข่งขันรายการดังต่อไปนี้
กีฬาฮอกกี้น้ำแข็ง.
นักกีฬาฮอกกี้น้ำแข็งของประเทศมองโกเลียมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 1
คัตซีน

คัตซีน  หรือ อีเวนต์ซีน  (บางทีก็เรียกว่า ภาพยนตร์ในเกม  หรือ หนังในเกม ) คือ ลำดับเหตุการณ์ในวิดีโอเกมที่ไม่ได้มีปฏิสัมพันธ์หรือเปลี่ยนเกมการเล่น เช่น ฉากที่แสดงการสนทนาระหว่างตัวละคร, การแสดงออกของตัวละคร, แสดงอารมณ์, ให้รางวัลแก่ผู้เล่น, แนะนำองค์ประกอบของเกมการเล่นอันใหม่, ปรับปรุงการก้างเดินหรือเป็นลางบอกเหตุสำหรับเหตุการณ์ในอนาคต เป็นต้น
คัตซีนมันจะมีการแสดงผลในลักษณะที่ "เกิดขึ้นอย่างกะทันหัน" โดยใช้กราฟิกของเกมเพื่อที่จะสร้างเหตุการณ์ตามสคริปต์ที่ว่างไว้ คัตซีนก็สามารถเป็นการแสดงผลก่อนที่คอมพิวเตอร์กราฟิกจะดึงไฟล์วิดีโอมา วิดีโอที่ทำไว้ล่วงหน้าที่ใช้ในวิดีโอเกม (ไม่ว่าจะในขณะคัตซีน หรือขณะที่เล่นเกมก็ตาม) เรียกว่า "ฟูลโมชั่นวิดีโอ" (Full motion video) หรือ "เอฟเอ็มวี" (FMV) คัตซีนสามารถปรากฏในรูปแบบอื่นได้เช่นกัน เช่น ชุดของภาพ หรือเป็นข้อความธรรมดาและเสียง เป็นต้น
บรูนฮิลเดอ พ็อมเซิล

บรูนฮิลเดอ พ็อมเซิล (11 มกราคม 1911 – 27 มกราคม 2017) เป็นหญิงชาวเยอรมันซึ่งทำงานเป็นเลขานุการส่วนตัวของโยเซ็ฟ เกิบเบิลส์ รัฐมนตรีว่าการกระทรวงโฆษณาแถลงข่าวและโฆษณาชวนเชื่อแห่งนาซีเยอรมนีตั้งแต่ ค.ศ. 1942 เป็นต้นมา เป็นหนึ่งในพยานคนสุดท้ายที่รอดชีวิตจากเครื่องมืออำนาจของนาซี หลังสงคราม เธอยังคงเป็นโฆษกวิทยุกระจายเสียงและเสียชีวิตใน ค.ศ. 2017 ด้วยวัย 106 ปี
สนามบุณยะจินดา

สนามบุณยะจินดา  หรือ โปลิศ เทโร สเตเดียม เป็นสนามกีฬาอเนกประสงค์ในประเทศไทย ตั้งอยู่ภายในสโมสรตำรวจ เขตหลักสี่ กรุงเทพมหานคร สนามแห่งนี้เป็นอดีตสนามเหย้าของสโมสรฟุตบอลโปลิศ เทโร มีความจุ 4,402 ที่นั่ง และเคยเป็นสนามเหย้าของสโมสรฟุตบอลเพื่อนตำรวจ, ลูกอีสาน, ยาสูบ, ซีคเคอร์ และราชวิถี มาก่อน
ซึ่งสนามฟุตบอลแห่งนี้ตั้งชื่อตามนามสกุลของพลตำรวจเอกพจน์ บุณยะจินดา อดีต อธิบดีกรมตำรวจ ที่ดำรงตำแหน่งช่วง พ.ศ. 2537–2540
บุญรอดบริวเวอรี่

บริษัท บุญรอดบริวเวอรี่ จำกัด  เป็นบริษัทผู้ผลิตเบียร์และเครื่องดื่มไร้แอลกอฮอล์รายใหญ่ของไทยและเอเชีย ก่อตั้งขึ้นโดย พระยาภิรมย์ภักดี (บุญรอด เศรษฐบุตร) ต้นตระกูลภิรมย์ภักดี ผลิตเบียร์ไทย อาทิ เบียร์สิงห์, เบียร์ลีโอ, อีสานเบียร์, ไทเบียร์ นอกจากนี้ยังผลิตน้ำดื่มตราสิงห์
เมื่อวันที่ 4 สิงหาคม พ.ศ. 2476 พระยาภิรมย์ภักดีได้ก่อตั้งบริษัท บุญรอด บริวเวอรี จำกัด ขึ้น เป็นบริษัทผู้ผลิตเบียร์รายแรกของประเทศไทย ซึ่งได้ผลิตเบียร์ออกมาหลายยี่ห้อ เช่น ตราสิงห์, ตราว่าว, ตราพระปรางค์, ตรารถ, ตรากุญแจ และตราหมี โดยในงานของสโมสรคณะราษฎรเมื่อ พ.ศ. 2477 พระยาภิรมย์ภักดีได้นำเบียร์สดของบริษัทมาให้ผู้คนในงานได้ชิม ปรากฏว่าได้รับการตอบรับเป็นอย่างดีทำให้มีการสั่งจองเบียร์จากทางบริษัทโดยเฉพาะตราสิงห์ได้รับความนิยมมากกว่ายี่ห้ออื่น ๆ ทำให้ทางบริษัทบุญรอดตัดสินใจหยุดผลิตเบียร์ยี่ห้ออื่นเหลือเพียงตราสิงห์เท่านั้น
จากข้อมูลปี พ.ศ. 2562 บุญรอดบริวเวอรี่ ประกอบธุรกิจ 6 ด้าน ได้แก่ ธุรกิจเบียร์ โซดา และน้ำดื่ม, กลุ่มธุรกิจบรรจุภัณฑ์บางกอกกล๊าส, ธุรกิจระดับภูมิภาค (รีจินัล) ภายใต้ สิงห์ เอเชีย โฮลดิ้ง, อสังหาริมทรัพย์ โดยสิงห์ เอสเตท, ธุรกิจซัพพลายเชน ภายใต้บุญรอดซัพพลายเชน และฟู้ด แฟ็คเตอร์ส
สิงห์ คอร์เปอเรชั่น.
สิงห์ คอร์เปอเรชั่น ก่อตั้งขึ้นในปี พ.ศ. 2544 เป็นบริษัทโฮลดิ้งที่ดูแลธุรกิจทั้งหมดในเครือบุญรอดบริวเวอรี่ โดยมีบทบาทสำคัญในการขยายธุรกิจไปยังตลาดต่างประเทศ รวมถึงบริหารธุรกิจที่ไม่ใช่เครื่องดื่มแอลกอฮอล์ ซึ่งครอบคลุมอุตสาหกรรมที่หลากหลาย เช่น บรรจุภัณฑ์, อาหาร, อสังหาริมทรัพย์, และธุรกิจค้าปลีก
นอกจากนี้ สิงห์ คอร์เปอเรชั่นยังเป็นผู้ออกแบบและควบคุมแบรนด์ในเครือบุญรอดบริวเวอรี่ เพื่อสร้างความทันสมัยและเข้าถึงผู้บริโภคยุคใหม่ โดยที่ยังคงรักษาอัตลักษณ์และเรื่องราวความเป็นมาของแบรนด์ไว้
มัคดา เกิบเบิลส์

โยฮันนา มารีอา มัคดาเลนา "มัคดา" เกิบเบิลส์ (11 พฤศจิกายน 1901 – 1 พฤษภาคม 1945) เป็นภรรยาของรัฐมนตรีว่าการกระทรวงโฆษณาแถลงข่าวและโฆษณาชวนเชื่อแห่งนาซีเยอรมนี นายโยเซ็ฟ เกิบเบิลส์ เป็นสมาชิกคนสำคัญของพรรคนาซี เธอเป็นเพื่อนสหายที่ใกล้ชิดและเป็นผู้สนับสนุนทางการเมืองของอดอล์ฟ ฮิตเลอร์ นักประวัติศาสตร์บางคนได้อ้างถึงว่า เธอเป็น "สุภาพสตรีหมายเลขหนึ่ง" อย่างเป็นทางการของนาซีเยอรมนี ในขณะที่คนอื่นมอบตำแหน่งนั้นแก่เอ็มมี เกอริง (ภรรยาของแฮร์มัน เกอริง)
ในขณะที่กรุงเบอร์ลินกำลังถูกถล่มอย่างหนักโดยกองทัพแดงในช่วงท้ายของสงครามโลกครั้งที่สองในยุโรป เธอและสามีของเธอได้ตัดสินใจวางยาพิษแก่ลูกทั้งหกในขณะพวกเด็กกำลังนอนหลับ ก่อนที่พวกเขาได้ทำการปลิดชีพตัวเองและจุดไฟเผาทั้งร่าง ส่วนฮารัลท์ ควันท์ ลูกชายของเธอที่เกิดจากสามีคนก่อนนั้นได้รอดชีวิต
บลอนดี (สุนัข)

บลอนดี (ค.ศ. 1941 – 29 เมษายน ค.ศ. 1945) เป็นสุนัขพันธุ์เยอรมันเชพเพิร์ดของอดอล์ฟ ฮิตเลอร์ ซึ่งได้รับของขวัญเป็นลูกสุนัขจากมาร์ทีน บอร์มัน ในปี 1941 บลอนดีอยู่กับฮิตเลอร์ แม้หลังจากที่เขาได้ย้ายเข้ามาอยู่ในฟือเรอร์บุงเคอร์อยู่ใต้สวนของทำเนียบรัฐบาลไรช์ เมื่อวันที่ 16 มกราคม 1945
บลอนดีมีบทบาทในโฆษณาชวนเชื่อโดยวาดภาพฮิตเลอร์เป็นคนรักสัตว์ ในวันที่ 29 เมษายน ค.ศ. 1945 หนึ่งวันก่อนตาย ฮิตเลอร์แสดงความสงสัยเกี่ยวกับแคปซูลไซยาไนด์ที่ได้รับจากไฮน์ริช ฮิมเลอร์ เพื่อตรวจสอบประสิทธิภาพของแคปซูล ฮิตเลอร์สั่งให้ ดร. แวร์เนอร์ แฮสเซอ ไปทดสอบกับบลอนดีเม็ดหนึ่ง ซึ่งทำให้มันตาย
ข้ามมิติ ลิขิตสวรรค์

ข้ามมิติ ลิขิตสวรรค์ ("ทาเร ยอนิน - โพโบ-กย็องชิม รยอ",) ละครโทรทัศน์แนวอิงประวัติศาสตร์ โรแมนติก แฟนตาซี จากประเทศเกาหลีใต้ที่ออกอากาศทางสถานีโทรทัศน์ เอสบีเอส นำแสดงโดย อี จุน-กี และ ไอยู โดยออกอากาศตอนแรกเมื่อวันที่ 29 สิงหาคม ค.ศ. 2016 และออกอากาศตอนสุดท้ายเมื่อวันที่ 1 พฤศจิกายน ค.ศ. 2016 จำนวนทั้งสิ้น 20 ตอนพร้อมตอนพิเศษอีก 2 ตอนโดยเป็นการนำละครโทรทัศน์ของจีนที่ประสบความสำเร็จมาสร้างใหม่
ส่วนในประเทศไทยทาง ช่อง 3 แฟมิลี่ ได้ซื้อลิขสิทธิ์ละครเรื่องนี้นำมาออกอากาศโดยออกอากาศตอนแรกเมื่อวันที่ 17 มกราคม พ.ศ. 2560 และออกอากาศตอนสุดท้ายในวันที่ 20 กุมภาพันธ์ พ.ศ. 2560
เรื่องย่อ.
ข้ามมิติ ลิขิตสวรรค์ เริ่มต้นขึ้นเมื่อ โกฮาจิน (ไอยู) หญิงสาวในยุคปัจจุบันที่เกิดอุบัติเหตุในวันที่เกิดสุริยคราสทำให้เธอสลบไปเมื่อเธอฟื้นขึ้นมากลับได้รู้ว่าเธอย้อนกลับไปในสมัย ราชวงศ์โครยอ ในร่างของ แฮซู (ไอยู) ญาติผู้น้องของพระชายาแฮพระชายาในองค์ชาย 8 หรือ องค์ชายวังอุก (คัง ฮา-นึล) พระราชโอรสในพระเจ้าแทโจ (โจมินกี) ปฐมกษัตริย์ราชวงศ์โครยอทำให้เธอได้เข้าไปพัวพันกับการแย่งชิงตำแหน่งรัชทายาทจนเกิดเป็นความรักสามเส้าระหว่าง เธอ องค์ชาย 4 วังโซ (อี จุน-กี) และองค์ชายวังอุกสุดท้ายองค์ชายคนไหนจะสามารถพิชิตหัวใจของเธอและเธอจะสามารถกลับสู่โลกปัจจุบันได้ไหม
การจัดทำ.
การจัดทำภาพยนตร์เรื่องนี้เกิดขึ้นในเดือนมกราคมปี 2016 และการถ่ายทำเริ่มขึ้นในวันที่ 27 มกราคมที่ Gangwon Province ด้วยฉากพระราชวังบางฉากที่ Baekje Cultural Complex ทิวทัศน์ในทะเลสาบ Cheonjuho ใน Pocheon และ Ondal Tourist Park ใน Danyang North Chungcheong ฉากหลังของฮันกอยแบบดั้งเดิมของบ้านของ Nampyeong Moon ในเมือง Daegu ใช้เป็นฉากหลัง การถ่ายทำสิ้นสุดลงเมื่อวันที่ 1 กรกฎาคม 2016
แบร์คโฮฟ

แบร์คโฮฟ  เป็นบ้านพักตากอากาศส่วนตัวของอดอล์ฟ ฮิตเลอร์ ในภูเขาโอเบอร์ซัลทซ์แบร์ค (Obersalzberg) ของเทือกเขาไบเอิร์นแอลป์ ใกล้กับแบร์ชเทิสกาเดินในรัฐบาวาเรีย เป็นบ้านพักตากอากาศอีกแหน่งหนึ่งนอกจากรังหมาป่า ถือเป็นฐานบัญชาการของฮิตเลอร์เพื่อรุกรานสหภาพโซเวียต ฮิตเลอร์ได้ใช้เวลาส่วนใหญ่อยู่ในแบร์คโฮฟมากกว่าที่ใดในช่วงสงครามโลกครั้งที่สอง ที่แห่งนี้เป็นฐานบัญชาการของฮิตเลอร์ที่มีชื่อเสียงมากที่สุดแห่งหนึ่งในฐานบัญชาการหลายแห่ง
ถูกสร้างขึ้นและปรับปรุงขยายห้องจำนวนมากและเปลี่ยนชื่อในปี 1935,แบร์คโฮฟเป็นบ้านพักที่ฮิตเลอร์ชอบเข้ามาพักผ่อนในช่วงวันหยุดมาเป็นเวลาสิบปี.ในช่วงเดือนเมษายน 1945 บ้านได้รับความเสียหายจากการทิ้งระเบิดของอังกฤษ,ถูกวางเพลิงโดยกองกำลังทหารเอสเอสที่กำลังล่าถอยในช่วงต้นเดือนพฤษภาคมและภายหลังก็ถูกรูทของโดยทหารสัมพันธมิตรที่ได้เข้ามาถึงพื้นที่. รัฐบาลบาวาเรียได้สั่งให้ทำลายเศษซากที่ถูกเผาในปี 1952
ประชาธิปไตยสังคมนิยม

ประชาธิปไตยสังคมนิยม  เป็นอุดมการณ์ทางการเมือง ทางสังคม และทางเศรษฐกิจ ที่สนับสนุนการแทรกแซงของรัฐทางเศรษฐกิจและสังคม เพื่อความยุติธรรมทางสังคมภายในระบบเศรษฐกิจแบบทุนนิยม ตลอดจนนโยบายการปกครองอันผูกมัดกับระบอบประชาธิปไตยแบบมีผู้แทน การกระจายรายได้ และการควบคุมเศรษฐกิจเพื่อประโยชน์ส่วนรวมและที่เป็นไปตามเงื่อนไขของรัฐสวัสดิการ
ดังนั้น จึงเป็นระบอบที่มุ่งสร้างเงื่อนไขให้กับระบอบทุนนิยมเพื่อนำไปสู่ผลลัพธ์ที่เป็นประชาธิปไตย ที่เท่าเทียมกัน และที่เป็นปึกแผ่นมากกว่า
โดยบ่อยครั้งสัมพันธ์กับนโยบายทางสังคมเศรษฐกิจที่กลายเป็นเรื่องสำคัญในประเทศยุโรปตะวันตกและยุโรปเหนือ
โดยเฉพาะรูปแบบที่มีในกลุ่มประเทศนอร์ดิก (คือ เดนมาร์ก ฟินแลนด์ ไอซ์แลนด์ นอร์เวย์ และสวีเดน) ในช่วงครึ่งหลังคริสต์ทศวรรษที่ 20
ระบบนี้มาจากอุดมการณ์ทางการเมืองที่สนับสนุนการปฏิรูปแบบสันติ เพื่อเปลี่ยนจากระบบทุนนิยมเป็นสังคมนิยมผ่านกระบวนการทางเมืองที่มีอยู่แล้ว
เทียบกับการเปลี่ยนแปลงแบบปฏิวัติของลัทธิมากซ์ดั้งเดิม
ในยุโรปตะวันตกช่วงหลังสงครามโลกครั้งที่ 2 พรรคประชาธิปไตยสังคมนิยมได้ปฏิเสธรูปแบบทางการเมืองและเศรษฐกิจของลัทธิสตาลินที่ตอนนั้นปฏิบัติอยู่ในสหภาพโซเวียต
โดยใช้ทางเลือกเพื่อดำเนินสู่สังคมนิยมอีกแบบหนึ่ง หรือใช้ระบบอะลุ้มอล่วยระหว่างทุนนิยมและสังคมนิยม
ในช่วงเวลานี้ นักประชาธิปไตยสังคมนิยมได้นำเศรษฐกิจแบบผสมมาใช้ อิงอาศัยทรัพย์สินส่วนบุคคลที่มีมากกว่า บวกกับสาธารณูปโภคที่จำเป็นและบริการสาธารณะซึ่งเป็นหน่วยงานของรัฐที่มีน้อยกว่า
ดังนั้น ระบอบนี้จึงสัมพันธ์กับเศรษฐศาสตร์สำนักเคนส์ การแทรกแซงของรัฐ และรัฐสวัสดิการ โดยได้ละทิ้งเป้าหมายสังคมนิยมดั้งเดิมที่จะแทนที่ระบบทุนนิยม (รวมทั้งตลาดการผลิต ทรัพย์สินส่วนบุคคล และแรงงานแลกกับค่าจ้าง)
ด้วยระบบเศรษฐกิจแบบสังคมนิยมที่ต่างกัน
ประชาธิปไตยสังคมนิยมในปัจจุบันมีลักษณะเฉพาะคือ 
การผูกมัดกับนโยบายที่เล็งระงับความไม่เท่าเทียมกัน ระงับการกดขี่กลุ่มคนที่ไร้อภิสิทธิ์ และระงับความยากจน
รวมทั้งการสนับสนุนบริการสาธารณะที่เข้าถึงได้ทั่วกัน เช่น การดูแลผู้สูงอายุ การดูแลเด็ก การศึกษา การดูแลสุขภาพ และค่าสินไหมทดแทนแก่ผู้ใช้แรงงาน
ขบวนการประชาธิปไตยสังคมนิยมยังมีความสัมพันธ์ที่แข็งแรงกับขบวนการแรงงานและสหภาพแรงงาน
สนับสนุนสิทธิการร่วมเจรจาต่อรองสำหรับแรงงาน
ตลอดจนนโยบายที่ขยายการตัดสินใจแบบประชาธิปไตยนอกเหนือจากเรื่องการเมืองเข้าไปในประเด็นทางเศรษฐกิจ ในรูปแบบสิทธิเพื่อการเลือกผู้แทนในคณะกรรมการของบริษัท (co-determination) สำหรับทั้งลูกจ้างและผู้ได้ผลประโยชน์ทางเศรษฐกิจอื่น ๆ
ขบวนการ "ทางที่สาม" (Third Way) ซึ่งหวังเชื่อมเศรษฐกิจฝ่ายขวาเข้ากับนโยบายสวัสดิการแบบประชาธิปไตยสังคมนิยม
เป็นอุดมการณ์ที่พัฒนาขึ้นต่อมาในคริสต์ทศวรรษ 1990 และบางครั้งนำมาใช้โดยพรรคการเมืองประชาธิปไตยสังคมนิยม
แต่ก็มีนักวิเคราะห์ที่จัดทางที่สามว่า เท่ากับขบวนการเสรีนิยมใหม่
เชิงอรรถและอ้างอิง.
<templatestyles src="Reflist/styles.css" />
อัยการสหรัฐ

อัยการสหรัฐ  หรือ พนักงานอัยการกลาง  เดิมเรียก อัยการเขตสหรัฐ  เป็นผู้แทนรัฐบาลกลางแห่งสหรัฐอเมริกาในศาลเขต (district court) และศาลอุทธรณ์
อัยการสหรัฐมีหน้าที่เป็นโจทก์ฟ้องบุคคลผู้ต้องสงสัยว่าละเมิดกฎหมาย รวมถึงตั้งต้นและดำเนินการสืบสวนคดีอาญา กำหนดและแนะแนววิธีตัดสินลงโทษผู้กระทำความผิด และเป็นทนายความกลุ่มเดียวที่ได้รับอนุญาตให้เข้าร่วมกระบวนพิจารณาแบบลูกขุนใหญ่ (grand jury)
มีอัยการสหรัฐ 93 คนประจำอยู่ทั่วสหรัฐ, เปอร์โตริโก, หมู่เกาะเวอร์จิน, กวม, และหมู่เกาะมาเรียนาเหนือ อัยการสหรัฐหนึ่งคนรับผิดชอบเขตศาล (judicial district) หนึ่งแห่ง เว้นแต่กวมและหมู่เกาะมาเรียนาเหนือที่ทั้งสองอยู่ในความรับผิดชอบของอัยการสหรัฐเพียงคนเดียว อัยการสหรัฐแต่ละคนยังเป็นหัวหน้าผู้บังคับใช้กฎหมายส่วนกลางประจำเขตอำนาจของตน โดยปฏิบัติหน้าที่ตามข้อกำหนดใน "คู่มืออัยการสหรัฐ" (United States Attorneys' Manual) นอกจากนี้ อัยการสหรัฐจะคอยกำกับสำนักงานเขต (district office) โดยมีผู้สนับสนุนการปฏิบัติงาน คือ ผู้ช่วยอัยการสหรัฐ ซึ่งมีมากถึง 350 คน และบุคลากรฝ่ายสนับสนุน ซึ่งมีสมาชิกถึง 350 คน
ผู้ช่วยอัยการสหรัฐ (Assistant United States Attorney) เป็นข้าราชการซึ่งปฏิบัติหน้าที่แทนอัยการสหรัฐในการเป็นผู้แทนรัฐบาลกลาง ผู้ช่วยอัยการสหรัฐจะวินิจฉัยว่า ควรฟ้องคดีอาญาหรือไม่ และบุคคลต้องให้การแก้ฟ้องเมื่อใดและที่ใด ในการปฏิบัติหน้าที่ ผู้ช่วยอัยการสหรัฐมีอำนาจหน้าที่สืบสวนบุคคล ให้ความคุ้มกันแก่พยานและผู้ต้องหาคดีอาญา รวมถึงต่อรองคำให้การ (plea bargain) กับจำเลย
อัยการสหรัฐและข้าราชการในบังคับบัญชาล้วนสังกัดกระทรวงยุติธรรม มีการกำกับ ดูแล และให้บริการสนับสนุนทางธุรการแก่อัยการสหรัฐผ่านสำนักงานฝ่ายบริหารสำหรับอัยการสหรัฐ (Executive Office for United States Attorneys) ของกระทรวงยุติธรรม นอกจากนี้ อัยการสหรัฐจำนวนหนึ่งจะได้รับเลือกให้เข้าร่วมคณะกรรมการอัยการสหรัฐที่ปรึกษาอัยการสูงสุด (Attorney General's Advisory Committee of United States Attorneys)
อิเลน เชา

อิเลน หลาน เชา (เกิดเมื่อวันที่ 26 มีนาคม พ.ศ. 2496) เป็นนักการเมืองชาวอเมริกันเชื้อสายจีน อดีตรัฐมนตรีว่าการกระทรวงคมนาคมสหรัฐ คนที่ 18 สังกัดพรรคริพับลิกัน
อีริส มีเตอนาร์

อีริส มีเตอนาร์ (25 มกราคม ค.ศ. 1993 –) เป็นนางแบบและนางงามชาวฝรั่งเศสที่ครองตำแหน่งนางงามจักรวาล 2016 เมื่อวันที่ 30 มกราคม ค.ศ. 2017 ที่กรุงมะนิลา ประเทศฟิลิปปินส์ โดยเธอเป็นนางงามจักรวาลคนที่ 2 ของประเทศฝรั่งเศส ต่อจากคริสตียาน มาร์แตลที่ได้รับเลือกให้เป็นนางงามจักรวาล 1953 ก่อนหน้านี้เธอได้รับตำแหน่งมิสฟรานซ์ 2016
ชีวิตและอาชีพ.
ชีวิตในวัยเด็ก.
มีเตอนาร์เกิดที่เมืองลีล ประเทศฝรั่งเศส เธอเป็นลูกสาวของอีฟว์ มีเตอนาร์ (บิดา) เป็นศาสตราจารย์ด้านวิชาประวัติศาสตร์และภูมิศาสตร์ และลอเรนซ์ ดรูอาร์ต (มารดา) เป็นครูและวิทยากร เธอมีพี่ชาย พี่สาวและน้องสาว พ่อแม่ของเธอหย่ากันเมื่อเธออายุได้ 3 ขวบ
มีเตอนาร์เข้าเรียนในสเตนโฟร์เดอซึ่งเธออาศัยอยู่กับแม่ของเธอ ในปี ค.ศ. 2011 เธอจบการศึกษาระดับมัธยมในสาขาวิชาวิทยาศาสตร์ หลังจากจบการศึกษาเธอย้ายกลับไปที่ลีล เธอได้เข้าศึกษาในคณะทันตแพทยศาสตร์ที่มหาวิทยาลัยลีล 2 สุขภาพและกฎหมาย เธอตั้งใจที่จะเป็นศัลยแพทย์ทันตกรรมหลังจากจบการศึกษา
การประกวด.
มิสฟรานซ์ 2016.
มีเตอนาร์เป็นตัวแทนของแคว้นนอร์-ปาดกาแลในการประกวดมิสฟรานซ์ 2016 และเมื่อวันที่ 19 ธันวาคม ค.ศ. 2015 เธอได้ครองตำแหน่งมิสฟรานซ์ 2016 โดยได้รับตำแหน่งจากกามีย์ แซร์ฟ มิสฟรานซ์ 2015 ในลีล
นางงามจักรวาล 2016.
มีเตอนาร์เป็นผู้ชนะในการประกวดนางงามจักรวาล 2016 เมื่อวันที่ 30 มกราคม ค.ศ. 2017 ในมอลล์ออฟเอเชียอะรีนา มะนิลา ประเทศฟิลิปปินส์ เธอเป็นนางงามจากประเทศฝรั่งเศสคนที่สองที่ได้รับตำแหน่งในรอบ 63 ปี ต่อจากคริสตียาน มาร์แตล เธอคือนางงามคนที่ 3 ของฝรั่งเศสที่ผ่านเข้ารอบ 5 คนสุดท้ายหลังจากฟลอรา โกกแรล ในปี ค.ศ. 2015 และคริสตียาน มาร์แตล ในปี ค.ศ. 1953 นอกจากนี้เธอยังเป็นนางงามจากทวีปยุโรปคนแรกที่คว้าตำแหน่งนางงามจักรวาล นับตั้งแต่ปี ค.ศ. 1990 ต่อจากมูนา กรูดท์ ของประเทศนอร์เวย์
ฟาสต์เลน (2017)

ฟาสต์เลน (2017)  รายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งได้จัดขึ้นวันที่ 5 มีนาคม 2017 ที่สนาม Bradley Center เมือง มิลวอกี รัฐวิสคอนซิน
เบื้องหลัง.
ฟาสต์เลน กับประเภทแมตช์การปล้ำ จะถูกกำหนดโดยการวางพล็อตเรื่อง และเขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดที่มาจากรอว์ และ 205 ไลฟ์ ของครุยเซอร์เวท
ในรอว์ (27 มกราคม ค.ศ. 2017) โกลด์เบิร์กได้ปรากฏตัวเป็นแขกรับเชิญคนแรกในรายการ "The Kevin Owens Show" ของแชมป์ยูนิเวอร์แซล WWE เควิน โอเวนส์ ทั้งคู่ได้เผชิญหน้ากัน และโกลด์เบิร์กได้ประกาศไว้ว่าจะชนะแมทช์รอยัลรัมเบิล และจะไปชิงแชมป์ยูนิเวอร์แซลจากโอเวนส์ ในเรสเซิลเมเนีย ครั้งที่ 33 ต่อมาหลังจากที่เค้าแพ้จากแมทช์รอยัลรัมเบิลมาแล้ว โกลด์เบิร์กได้ปรากฏตัวในรอว์ (6 กุมภาพันธ์ ค.ศ. 2017) พร้อมกับมาประกาศให้คำตอบต่อพอล เฮย์เมน ในการเจอกับบร็อก เลสเนอร์อีกครั้งในเรสเซิลเมเนีย 33 หลังจากที่เขาเจอกันเมื่อ 14 ปีที่แล้วในเรสเซิลเมเนีย ครั้งที่ 20 ซึ่งโกลด์เบิร์กตอบตกลง ต่อมาโกลด์เบิร์กได้มาขัดจังหวะโอเวนส์ และแชมป์ยูเอส คริส เจอริโค ซึ่งเขาทั้งคู่ได้แสดงการยอมรับความท้าทายของโกลด์เบิร์ก และโกลด์เบิร์กได้ท้าทายโอเวนส์ เจอกับเค้าในฟาสต์เลนชิงแชมป์ยูนิเวอร์แซล ซึ่งเจริโคได้รับการยอมรับการแข่งขันในนามของโอเวนส์ สัปดาห์ต่อมา โอเวนส์ได้หักหลังเจอริโคในงานฉลอง "Festival of Friendship" ยุติบทบาทเพื่อนที่แสนดีของทั้งคู่
ในรอยัลรัมเบิล (2017) บรอน สโตรว์แมน ได้เข้ามายุ่งในแมทช์ชิงแชมป์ยูนิเวอร์แซล ระหว่างเควิน โอเวนส์ กับโรแมน เรนส์ โดยมารอบทำร้ายเรนส์ ในรอว์คืนต่อมา โอเวนส์บอกว่าสโตรว์แมนได้ช่วยให้เขาป้องกันแชมป์ไว้ได้ เพราะว่าเขาไม่ชอบเรนส์ และเคยสัญญาไว้ว่าจะชิงแชมป์ยูนิเวอร์แซล ซึ่งโอเวนส์ปฏิเสธ ก่อนที่สโตรว์แมนจะออกมาเผยภาพที่ซึ่งโอเวนส์ระบุว่าสโตรว์แมนจะเป็นคนต่อไปที่จะได้รับโอกาสหลังจากที่โอเวนส์ชนะเรนส์ในรอยัลรัมเบิล แต่แล้วผู้จัดการทั่วไปของรอว์ มิค โฟลีย์ ได้ออกมากำหนดการแข่งขันในคืนนี้ ซึ่งโอเวนส์ชนะฟาล์ว โดยการที่เรนส์มารอบทำร้ายสโตรว์แมนระหว่างการปล้ำ ในรอว์ (6 กุมภาพันธ์ ค.ศ. 2017) หลังจากที่สโตรว์แมนได้เอาชนะนักมวยปล้ำท้องถิ่นในแฮนดิแคป 4 รุม 1 สโตรว์แมนเรียกร้องแมตช์ที่ดีกว่านี้จากโฟลีย์ ซึ่งโฟลีย์ได้กำหนดไว้แล้วที่จะเจอกับเรนส์ในฟาสต์เลน
สไนเปอร์อีลีต 3

สไนเปอร์ อีลีต 3  เป็นวิดีโอเกมยิงมุมมองบุคคลที่สามที่พัฒนาโดย Rebellion Developments และเผยแพร่โดย 505 Games เป็นวิดีโอเกมภาคที่สามของซีรีส์ "สไนเปอร์อีลีต" โดยภาคนี้เป็นภาคต่อจาก "สไนเปอร์อีลีต วีทู" เนื้อเรื่องของเกมจะเล่าถึง Karl Fairburne เจ้าหน้าที่สำนักบริการด้านยุทธศาสตร์ที่ได้ไปเข้าร่วมในการทัพแอฟริกาเหนือ ในช่วงสงครามโลกครั้งที่สอง เพื่อทำลายรถถังลันด์ครอยเซอร์ พี.1000 รัตต์อาวุธลับของกองทัพแอฟริกา คอร์ของนาซีเยอรมนี
คริสต์ทศวรรษ 960

คริสต์ทศวรรษ 960  เป็นทศวรรษที่เริ่มต้นตั้งแต่วันที่ 1 มกราคม ค.ศ. 990 ถึง 31 ธันวาคม ค.ศ. 999 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 950

คริสต์ทศวรรษ 950  เป็นทศวรรษที่เริ่มต้นตั้งแต่วันที่ 1 มกราคม ค.ศ. 950 ถึง 31 ธันวาคม ค.ศ. 959 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 940

คริสต์ทศวรรษ 940  เป็นทศวรรษที่เริ่มต้นตั้งแต่วันที่ 1 มกราคม ค.ศ. 940 ถึง 31 ธันวาคม ค.ศ. 949 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 920

คริสต์ทศวรรษ 920  เป็นทศวรรษที่เริ่มต้นตั้งแต่วันที่ 1 มกราคม ค.ศ. 920 ถึง 31 ธันวาคม ค.ศ. 929 เป็นทศวรรษของศตวรรษที่ 10 และ คริสต์สหัสวรรษที่ 1
กาบรีแยล เฌซุส

กาบรีแยล เฟร์นังดู จี เฌซุส (เกิด 3 เมษายน ค.ศ. 1997) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่อาร์เซนอล และทีมชาติบราซิล วันที่ 4 กรกฎาคม ค.ศ. 2022 เฌซุสได้เปิดตัวกับอาร์เซนอลด้วยค่าตัวราว 45 ล้านปอนด์
สโมสรฟุตบอลชัยนาท ยูไนเต็ด

ชัยนาท ยูไนเต็ด  เป็นสโมสรฟุตบอลในประเทศไทยตั้งอยู่ที่จังหวัดชัยนาท ก่อตั้งเมื่อ พ.ศ. 2559 ปัจจุบันลงเล่นในระดับไทยแลนด์ เซมิโปรลีก โซนภาคตะวันตก
โดยสโมสรสร้างผลงานคว้าแชมป์ไทยแลนด์ อเมเจอร์ลีก โซนภาคกลาง-ตะวันออก ได้ในฤดูกาล 2560 และชนะรอบเพลย์ออฟ ทำให้ได้เลื่อนชั้นขึ้นมาแข่งในระดับไทยลีก 4 เป็นครั้งแรกในฤดูกาล 2561
ฤดูกาล 2563 สโมสรเปลี่ยนชื่อเป็น ชัยนาท เคที ยูไนเต็ด หลังจากที่ผู้บริหารชุดเดิมไม่ส่งทีมเข้าแข่งขัน และสโมสรฟุตบอลเคที ยูไนเต็ดเข้ารับสิทธิ์บริหารแทน แต่ต่อมาก่อนจะเปิดฤดูกาล ฤดูกาล 2564–65 สโมสรได้เปลี่ยนผู้บริหารและใช้ชื่อกลับไปเป็น ชัยนาท ยูไนเต็ด อีกครั้ง
เกมวีดิทัศน์

<ns>0</ns>
 <revision>
 <timestamp>2017-02-02T04:13:15Z</timestamp>
 <contributor>
 <username>Miwako Sato</username>
 </contributor>
 <comment>เปลี่ยนทางหน้าไป วิดีโอเกม</comment>
 <origin>6827737</origin>
 <model>wikitext</model>
 <format>text/x-wiki</format>
พระเจ้าแทจงแห่งโครยอ

พระเจ้าแทจงแห่งโครยอ (고려 대종) เจ้าชายจาก ราชวงศ์โครยอ เป็นพระราชบิดาของ พระเจ้าซองจง พระราชาลำดับที่ 6 , สมเด็จพระจักรพรรดินีฮอนแอ และสมเด็จพระจักรพรรดินีฮอนจอง 
พระเจ้าแทจงมีพระนามเดิมว่า เจ้าชายวังอุก ประสูติเมื่อใดไม่ปรากฏเป็นพระราชโอรสองค์ที่ 8 ใน พระเจ้าแทโจ ที่ประสูติแต่สมเด็จพระจักรพรรดินีซินจอง
ต่อมาพระองค์ได้อภิเษกสมรสกับพระชายาซอนอึยและมีพระโอรส-ธิดาคือ พระเจ้าซองจง สมเด็จพระจักรพรรดินีฮอนแอ และสมเด็จพระจักรพรรดินีฮอนจอง
เจ้าชายวังอุกสิ้นพระชนม์เมื่อเดือนพฤศจิกายน ค.ศ. 969 ในรัชสมัย พระเจ้าควางจง พระราชาลำดับที่ 4 เมื่อเจ้าชายวังชีพระโอรสขึ้นสืบราชบัลลังก์เป็นพระเจ้าซองจงได้สถาปนาเจ้าชายวังอุกพระราชบิดาขึ้นเป็น พระเจ้าแทจง
สไนเปอร์อีลีต วีทู

สไนเปอร์อีลีต วีทู  เป็นวิดีโอเกมยิงมุมมองบุคคลที่สามที่พัฒนาโดย Rebellion Developments และจัดจำหน่ายโดยโดย 505 Games เป็นวิดีโอเกมภาคที่สองของซีรีส์ "สไนเปอร์อีลีต" โดยภาคนี้เป็นภาครีเมคจาก "สไนเปอร์อีลีต" เนื้อเรื่องของเกมจะเล่าถึง Karl Fairburne เจ้าหน้าที่สำนักบริการด้านยุทธศาสตร์ที่ได้ไปเข้าร่วมในยุทธการที่เบอร์ลินในช่วงสงครามโลกครั้งที่สอง เพื่อทำลายจรวดวี-2อาวุธของนาซีเยอรมนีซึ่งถูกกองทัพแดงของสหภาพโซเวียตยึดมาได้ ต่อมาวิดีโอเกมได้ออกเกมภาคที่สามในปี 2014 โดยที่ปรับปรุงระบบในเกมใหม่ และตัวเกมแบบรีมาสเตอร์ได้วางจำหน่ายในวันที่ 14 พฤษภาคม 2019 สำหรับ ไมโครซอฟท์ วินโดวส์, เพลย์สเตชัน 4 เอกซ์บอกซ์วัน และ นินเท็นโดสวิตช์
นอกจากนี้ "สไนเปอร์อีลีต วีทู" ยังมีตัวเกมภาคเสริมแยกออกชื่อ สไนเปอร์อีลีต: นาซีซอมบี้อาร์มี  โดยออกมาในวันที่ 28 กุมภาพันธ์ 2013 จากนั้นภาคสองได้ถูกวางจำหน่ายในวันที่ 31 ตุลาคมปีเดียวกัน และต่อมายังมีการรวมภาค "นาซีซอมบี้อาร์มี" ทั้งสองมาทำภาคใหม่ในชื่อ "Zombie Army Trilogy" สำหรับ ไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน
สไนเปอร์อีลีต 4

สไนเปอร์อีลีต 4  เป็นวิดีโอเกมยิงมุมมองบุคคลที่สามที่พัฒนาโดย Rebellion Developments เป็นวิดีโอเกมภาคที่สี่ของซีรีส์ "สไนเปอร์อีลีต" เป็นเกมสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์วัน โดยวางจำหน่ายในวันที่ 14 กุมภาพันธ์ 2017 
เนื้อเรื่องของตัวเกมจะเล่าไปที่อิตาลีในปี 1943 โดยที่ผู้เล่นจะได้เล่นเป็น Karl Fairburne เจ้าหน้าที่สำนักบริการด้านยุทธศาสตร์ ซึ่งทำหน้าที่เพื่อไปช่วยเหลือและสนับสนุนกองกำลังของขบวนการต่อต้านอิตาลี เพื่อต่อสู้กับพวกฟาสซิสต์ในช่วงสงครามโลกครั้งที่สอง
ไทยแลนด์ยูธลีก

ไทยยูธลีก  เป็นการแข่งขัน ฟุตบอลลีกเยาวชนแห่งชาติ ในประเทศไทย โดยความร่วมมือของ กระทรวงการท่องเที่ยวและกีฬา, การกีฬาแห่งประเทศไทย และสมาคมกีฬาฟุตบอลแห่งประเทศไทย ตามโครงการ สานฝันฟุตบอลไทยไปฟุตบอลโลก มีการแข่งขันทั้งหมด 6 รุ่นคือ รุ่นอายุไม่เกิน 10 ปี , รุ่นอายุไม่เกิน 12 ปี , รุ่นอายุไม่เกิน 14 ปี , รุ่นอายุไม่เกิน 16 ปี , รุ่นอายุไม่เกิน 18 ปี และ รุ่นอายุไม่เกิน 21 ปี แบ่งการแข่งขันออกเป็น 8 โซน โดยทีมชนะเลิศ และรองชนะเลิศ ของแต่ละภูมิภาครวม 16 สโมสร จะได้สิทธิเข้าแข่งขันรอบแชมเปียนส์ชิพ เพื่อแข่งขันหาแชมป์ประเทศไทยในแต่ละรุ่น 
ในปี พ.ศ. 2559 ได้มีการจัดการแข่งขัน ไทยแลนด์ยูธลีกประจำฤดูกาล 2559 ขึ้นเป็นครั้งแรกของประเทศไทย เพื่อเป็นการสร้างและพัฒนานักฟุตบอลตั้งแต่ระดับเยาวชน รวมถึงสร้างและพัฒนาบุคลากรอื่นๆอย่างเช่น โค้ชและผู้ตัดสินอีกด้วย
ประวัติ.
นับเป็นครั้งแรกในการจัดการแข่งขันฟุตบอลเยาวชนในรูปแบบของลีก เพื่อสร้างผลผลิตนักฟุตบอลเยาวชนที่ได้มาตรฐาน เริ่มพัฒนาตั้งแต่รุ่นอายุต่ำกว่า 13 ปี และรุ่นที่โตขึ้นไปอย่างต่อเนื่อง เพื่อป้อนให้กับสโมสรอาชีพในทุกระดับ รวมทั้งทีมชาติไทยในอนาคตนับเป็นการวางพื้นฐานฟุตบอลไทยให้แข็งแกร่งยิ่งขึ้นอย่างยั่งยืน การแข่งขันฤดูกาลแรก 2016-2017 มีทีมของสโมสรลีกอาชีพในทุกระดับ และสมาคมกีฬาแห่งจังหวัดจากทั่วประเทศ เข้าร่วมการแข่งขันในประเภทรุ่นอายุต่างๆ รวมกันมากที่สุดถึง 300 ทีม
การแข่งขันมีทั้งหมด 4 รุ่น คือ รุ่นอายุไม่เกิน 13, 15, 17 และ 19 ปี แบ่งการแข่งขันเป็น 8 โซน (ตามดิวิชั่น 2) ได้แก่ โซนภาคกลาง, กรุงเทพตะวันออก, กรุงเทพปริมณฑล, โซนภาคตะวันออก, โซนภาคตะวันตก, โซนภาคใต้, โซนภาคเหนือ และโซนภาคตะวันออกเฉียงเหนือ โดยแบ่งเป็นรอบคัดเลือก รอบลีกโซนที่แข่งแบบพบกันหมด รอบแชมเปี้ยนชิพ ซึ่งการแข่งขันจะสิ้นสุดลงต้นปี 2560
การแข่งขันฟุตบอลลีกเยาวชนแห่งชาติ เปิดโอกาสให้เด็กไทยทั่วประเทศที่สนใจฟุตบอล เริ่มลงแข่งขันตั้งแต่อายุน้อย ฝึกซ้อมฝีเท้าและเก็บเกี่ยวประสบการณ์ในการแข่งขันที่ได้มาตรฐานอย่างต่อเนื่อง สร้างเสริมประสบการณ์และทักษะให้เฉียบคม เติบโตเป็นเป็นนักฟุตบอลอาชีพคุณภาพ เสริมเขี้ยวเล็บทีมชาติไทยให้แข็งแกร่งยิ่งขึ้น และสามารถผ่านเข้าสู่การแข่งขันรอบสุดท้ายของฟุตบอลโลก รวมทั้งก้าวเป็นทีมฟุตบอลชั้นนำระดับโลกในอนาคต ทั้งนี้ การจัดการแข่งขันยังช่วยยกระดับการแข่งขันฟุตบอลไทยในทุกระดับให้ได้มาตรฐานสากล
การแข่งขันฟุตบอลลีกเยาวชนแห่งชาติ เป็นการร่วมแรงร่วมใจและทำงานร่วมกันของหน่วยงานภาครัฐที่เกี่ยวข้องและเอกชน ทั้งกระทรวงการท่องเที่ยวและกีฬา การกีฬาแห่งประเทศไทย สมาคมกีฬาฟุตบอลแห่งประเทศไทย ในพระบรมราชูปถัมภ์ สถาบันการพลศึกษา รวมทั้งสปอนเซอร์รายต่างๆ ขับเคลื่อนการพัฒนากีฬาฟุตบอลตั้งแต่รากฐาน นั่นคือ การพัฒนานักฟุตบอลเยาวชนไทยอย่างต่อเนื่องระยะยาว
อุบัติการณ์ซีเกินทอเลอร์

อุบัติการณ์ซีเกินทอเลอร์  เป็นเหตุการณ์ที่เกิดขึ้นในเดือน พฤษภาคม 2005 เมื่อกลุ่มผู้ใช้ที่ไม่ได้ลงทะเบียนเข้าไปแก้ไขสารานุกรมออนไลน์วิกิพีเดีย เกี่ยวกับชีวประวัติของ จอนน์ ซีเกินทอเลอร์นักข่าวที่มีชื่อเสียงชาวอเมริกัน ในบทความได้เขียนใส่ร้ายซีเกินทอเลอร์ว่ามีส่วนรู้เห็นใน การลอบสังหาร ประธานาธิบดีสหรัฐ จอห์น เอฟ. เคนเนดี และ สมาชิกวุฒิสภาสหรัฐอเมริกา โรเบิร์ต เอฟ. เคนเนดีโดยไม่ถูกตรวจพบเลยเป็นเวลานานถึงสี่เดือน เขาเรียกวิกิพีเดียว่าเป็น "เครื่องมือวิจัยที่บกพร่องและไร้ความรับผิดชอบ" จอห์น ซีเกินทอเลอร์ ผู้ก่อตั้งผู้อำนวยการกองบรรณาธิการของยูเอสเอทูเดย์ และผู้ก่อตั้งฟรีดอมฟอรัมเฟิสท์อะเมนด์เมนท์เซ็นเตอร์ที่มหาวิทยาลัยแวนเดอร์บิลท์ ได้โทรศัพท์ไปหาจิมมี เวลส์ และถามเขาว่าเวลส์รู้เห็นกับผู้ที่สอดแทรกข้อมูลที่ผิดหรือไม่ เวลส์ตอบว่าเขาไม่ทราบ อย่างไรก็ตาม ตัวผู้กระทำได้ถูกตามจนพบในภายหลัง เหตุการณ์ดังกล่าวนำไปสู่การเปลี่ยนแปลงนโยบายของเว็บ โดยเฉพาะอย่างยิ่งด้านการพิสูจน์ยืนยันได้ของทั้งหมดให้รัดกุมยิ่งขึ้น
เฟลิคส์ ชไตเนอร์

เฟลิคส์ มาร์ทีน ยูลีอุส ชไตเนอร์  เป็นเจ้าหน้าที่ชั้นนายพลในหน่วยวัฟเฟิน-เอ็สเอ็สระหว่างสงครามโลกครั้งที่สอง เป็นผู้บังคับบัญชาหลายหน่วยทหารของเอ็สเอ็ส เขาได้รับกางเขนเหล็กกางเขนอัศวินประดับด้วยใบโอ๊คและดาบ
ชไตเนอร์ได้รับเลือกโดยไฮน์ริช ฮิมม์เลอร์ ให้เป็นผู้บัญชาการกองพลยานเกราะเอ็สเอ็สที่ 5 ต่อมาในปี 1943 เขาได้รับการเลื่อนตำแหน่งให้เป็นผู้บัญชาการกองทัพน้อยยานเกราะเอ็สเอ็สที่ 3 ต่อมาเมื่อวันที่ 28 มกราคม 1945 ชไตเนอร์ได้รับการแต่งตั้งให้เป็นผู้บัญชาการกองทัพยานเกราะเอ็สเอ็สที่ 11 ซึ่งเป็นส่วนหนึ่งของการก่อตั้งเฉพาะกิจใหม่เพื่อปกป้องกรุงเบอร์ลินจากกองทัพแดงที่ได้ก้าวข้ามจากแม่น้ำวิสตูลา
เมื่อวันที่ 21 เมษายน 1945 ในช่วงยุทธการที่เบอร์ลิน ชไตเนอร์ได้รับการแต่งตั้งให้เป็นผู้บังคับบัญชาการหน่วยอาร์เมอับไทลุง ชไตเนอร์ ("กองทหารชไตเนอร์") ในขณะที่ฮิตเลอร์ได้ออกคำสั่งให้ชไตเนอร์ทำการโอบล้อม แนวรบเบียโลรัสเซียที่ 1แห่งกองทัพแดงแบบก้ามปู ที่กำลังเคลื่อนที่จากทิศเหนือของเมือง แต่อย่างไรก็ตาม หน่วยของเขาต้องเหน็ดเหนื่อยจากการสู้รบกับกองทัพศัตรูที่มีมากกว่าโดย 1-10 ชไตเนอร์ได้ทำให้แสดงให้เห็นว่าเขาไม่สามารถในการโจมตีโต้กลับได้ในวันที่ 22 เมษายนในระหว่างการประชุมสถานการณ์ประจำวันในฟือเรอร์บุงเคอร์
หลังการยอมจำนนของเยอรมนี ชไตเนอร์ถูกจับเป็นเชลยและถูกตั้งข้อหาในการพิจารณาคดีเนือร์นแบร์ค เขาพ้นจากข้อหาอาชญากรสงครามและได้รับการปล่อยตัวในปี 1948
วิคเตอร์ อาบาคูมอฟ

วิคเตอร์ เซมโยโนวิซ อบาคูมอฟ (24 เมษายน ค.ศ. 1908 – 19 ธันวาคม ค.ศ. 1954) เป็นเจ้าหน้าที่รักษาความปลอดภัยระดับสูงของสหภาพโซเวียต ค.ศ. 1943–1946 เป็นหัวหน้าของหน่วยสเมิซธ์หรือคณะกรรมการหลักของหน่วยสืบราชการลับ (SMERSH) ในกระทรวงกลาโหมแห่งสหภาพโซเวียต (USSR People's Commissariat of Defense) และจากปี ค.ศ. 1946–1951 เป็นรัฐมนตรีว่าการกระทรวงความมั่นคงแห่งรัฐหรือเอ็มจีบี (MGB) อบาคูมอฟได้เป็นที่รู้จักว่า เขาเป็นคนโฉดโหดร้ายในการทรมานนักโทษ
คริสต์ทศวรรษ 910

คริสต์ทศวรรษ 910  เป็นทศวรรษที่เริ่มต้นตั้งแต่วันที่ 1 มกราคม ค.ศ. 910 ถึง 31 ธันวาคม ค.ศ. 919 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 900

คริสต์ทศวรรษ 900  เป็นทศวรรษที่เริ่มต้นตั้งแต่วันที่ 1 มกราคม ค.ศ. 900 ถึง 31 ธันวาคม ค.ศ. 909 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 890

คริสต์ทศวรรษ 890  เป็นทศวรรษที่เริ่มต้นตั้งแต่วันที่ 1 มกราคม ค.ศ. 890 ถึง 31 ธันวาคม ค.ศ. 899 เป็นทศวรรษของศตวรรษที่ 9 และ คริสต์สหัสวรรษที่ 1
ศึกวันดวลเพลง เด็ก

รายการ ศึกวันดวลเพลง เด็ก เป็นรายการเกมโชว์การแข่งขันเพลงลูกทุ่ง โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน 31 ออกอากาศตั้งแต่วันเสาร์ที่ 4 กุมภาพันธ์ - 25 มิถุนายน 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์)
เนื้อหารายการ.
รายการ ศึกวันดวลเพลงเด็ก เป็นรายการเกมโชว์การแข่งขันเพลงลูกทุ่ง ที่มีใจรักร้องเพลงลูกทุ่ง ที่มาเข้าแข่งขันในรายการ ศึกวันดวลเพลงเด็ก ไม่จำกัด เพศ วัย และ จำกัดอายุ 3 - 12 ปี สามารถเข้าเป็นแชมป์ในรายการ ศึกวันดวลเพลงเด็ก และสามารถรับเงินรางวัลสูงสุด 200,000 บาท
กติการายการ ศึกวันดวลเพลงเด็ก.
4 กุมภาพันธ์ 2560 - 25 มีนาคม 2560.
กติกา ศึกวันดวลเพลงเด็ก รูปแบบเหมือนกับ ศึกวันดวลเพลงผู้ใหญ่ ในแต่ละรอบ ผู้เข้าแข่งขันมีสิทธิร้องเพลงคนละ 1 เพลง จากรายชื่อเพลง 14 เพลงที่ตัวเองเตรียมมา ซึ่งในแต่ละรอบ จะมีเงินรางวัลสะสมตามขั้นบันได เพลงละ 10,000 บาท จนครบ 10 เพลง เงินรางวัล 100,000 บาท จากนั้นเงินรางวัลใน 2 เพลงสุดท้ายจะเพิ่มเงินรางวัลแบบก้าวกระโดด สมัยที่ 11 มูลค่า 150,000 บาท และ สมัยที่ 12 แจ็คพอตสูงสุดมูลค่า 200,000 บาท ถ้าหากแพ้เงินรางวัลหล่นที่ขั้นการันตีตั้งแต่มูลค่า แชมป์ 1 สมัย 10,000 บาท / แชมป์ 3 สมัย 30,000 บาท / แชมป์ 6 สมัย 60,000 บาท และ แชมป์ 9 สมัย 90,000 บาท โดยแชมป์มีตัวช่วย 2 ตัวนั่นก็คือ ร้องใหม่ นั่นก็คือ ถ้าไม่มั่นใจผลงานเพลงที่ตัวเองร้อง สามารถขอร้องใหม่ได้ โดยใช้เพลงเดิมหรือเพลงใหม่ก็ได้ ซึ่งเมื่อใช้ตัวช่วยขอร้องใหม่ คะแนนของกรรมการทั้ง 3 ท่านในเพลงก่อนหน้านี้จะเป็นโมฆะหรือจะเป็นคะแนนที่ไม่เป็นผลทันที ซึ่งถ้าชื่อเป็นของแชมป์ชนะ 2-1 ในคะแนนสูสีหรือ 3-0 ในคะแนนเอกฉันท์ซึ่งผลบอกว่าได้แชมป์ไปต่ออยู่แล้ว ถือว่าเป็นการตัดสินใจผิดพลาด แต่ถ้าว่าชื่อเป็นของผู้ท้าชิง ชนะ 2-1 ในคะแนนสูสีหรือ 3-0 ในคะแนนเอกฉันท์ซึ่งผลบอกว่าได้เป็นแชมป์ใหม่ ถือว่าเป็นการตัดสินใจถูกต้อง และ ประกันเงินรางวัล นั่นก็คือ ถ้าไม่มั่นใจว่าจะชนะในเพลงนั้นสามารถขอประกันเงินรางวัลสะสมได้ และ สามารถหยุดการแข่งขันในระหว่างแข่งขันได้
26 มีนาคม 2560 - 25 มิถุนายน 2560.
กติกา จะเหมือนกันกับรูปแบบแรก แต่จะเพิ่มเติมรอบพิเศษคือ จะมีรอบคัดเลือกค้นหาผู้ท้าชิง ซิ่งกติกาก็คือ ว่าที่ผู้ท้าชิง จะต้องเอาเพลงมาดวลกันเช่นเดิม แต่รอบค้นหาผู้ท้าชิงจะต้องร้องเพลงเสียงสด โดยไม่มีดนตรี ซึ่งหลังจากการเป่ายิงฉุบเพื่อจัดลำดับการร้องก่อนหลังแล้ว ว่าที่ผู้ท้าชิงจะต้องร้องเพลงที่ตัวเองเลือกออกมา 1 ท่อน ซิ่งระหว่างร้องเพลง พิธีกรจำการจับเวลาด้วยเครื่อง Silder Auditon โดยการปล่อยลูกแก้ว หากลูกแก้วไหลจนสุดทาง จะต้องหยุดร้องทันที หลังจากร้องครบ 2 คน หากใครสามารถเอาชนะในรอบคัดเลือกหาผู้ท้าชิงได้ จะได้เป็นผู้ท้าชิงที่จะได้ไปดวลกับแชมป์ โดยผู้ท้าชิงจะต้องร้องเพลงเดิมที่ใช้ในการร้องในรอบคัดเลือกค้นหาผู้ท้าชิงในแมทช์นั้นทันที
เงินรางวัลตามขั้นบันได
การยุติการออกอากาศ.
รายการศึกวันดวลเพลง เด็ก ออกอากาศครั้งสุดท้ายในวันที่ 25 มิถุนายน พ.ศ. 2560 เนื่องจากไม่ผ่านคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เนื่องจากรายการนี้มีผู้เข้าประกวดแทบทุกคนได้นำเพลงที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และคณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศมาประกวดร้องเพลง ทำให้ต้องยุติการออกอากาศถาวรตั้งแต่วันที่ 26 มิถุนายน พ.ศ. 2560 เป็นต้นไป
ลมหนาว (ภาพยนตร์)

ลมหนาว เป็นภาพยนตร์ไทยจาก นันทนาครภาพยนตร์ โดย ชรินทร์ นันทนาคร ซึ่งสร้างจากบทประพันธ์ของรพีพร หรือสุวัฒน์ วรดิลก นักเขียนชื่อดังกำกับการแสดงโดยพันคำ นักแสดงและผู้กำกับชื่อดัง ถ่ายทำด้วยฟิล์ม 16 มม. พากย์สด (ในฉากเพลงถ่ายทำด้วยฟิล์ม 35 มม. เสียงในฟิล์ม) ออกฉายครั้งแรกเมื่อวันที่ 19 มีนาคม พ.ศ. 2509 ที่ศาลาเฉลิมกรุง นำแสดงโดยมิตร ชัยบัญชา เพชรา เชาวราษฎร์ และผลงานการแสดงเรื่องแรกของ อรัญญา นามวงศ์ รองนางสาวไทยประจำปี พ.ศ. 2507 ในฐานะนักแสดงรับเชิญ
ภาพยนตร์เรื่องลมหนาวได้รับพระมหากรุณาธิคุณอย่างหาที่สุดมิได้จากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานเพลงพระราชนิพนธ์ถึง 9 เพลงมาประกอบภาพยนตร์เรื่องนี้โดยมีเพลงพระราชนิพนธ์ลมหนาว เป็นเพลงเอกนอกจากนี้ยังมีเพลงใหม่ที่ได้นำมาประกอบภาพยนตร์เรื่องนี้คือเพลงสดุดีมหาราชา จากปลายปากกาของครูชาลี อินทรวิจิตร ครูสุรัฐ พุกกะเวส และครูสมาน กาญจนะผลิน ซึ่งกลายเป็นเพลงที่ใช้ขับร้องถวายพระพรในโอกาสเฉลิมพระชนมพรรษาตลอดรัชสมัย
โพรโทแอนีโมนิน

โพรโทแอนีโมนิน  บางครั้งเรียก แอนีโมนอล (anemonol) หรือ แรนันคูลอล (ranunculol) เป็นสารพิษที่พบในพืชวงศ์พวงแก้วกุดั่น (Ranunculaceae) โพรโทแอนีโมนินเป็นแล็กโทนของ 4-ไฮดรอกซี-2,4-กรดเพนทาไดอีโนอิก ลักษณะเป็นน้ำมันสีเหลืองซีด มีสูตรเคมีคือ C5H4O2 โพรโทแอนีโมนินเป็นสารที่ไม่เสถียร เมื่อพืชถูกทำลาย สารแรนันคูลินในพืชจะแปรสภาพเป็นโพรโทแอนีโมนิน หากถูกผิวหนังจะทำให้คัน เป็นผื่นและตุ่มพอง หากรับประทานเข้าไปจะทำให้คลื่นไส้ อาเจียน เวียนศีรษะ ชัก ตับอักเสบเฉียบพลัน ดีซ่านหรืออัมพาต
หากทำให้พืชแห้ง สารโพรโทแอนีโมนินจะแปรสภาพเป็นแอนีโมนินและแปรสภาพเป็นกรดคาร์บอกซิลิกต่อไป
การเมืองภายหลังความจริง

การเมืองภายหลังความจริง (หรือเรียก การเมืองภายหลังข้อเท็จจริง) เป็นวัฒนธรรมการเมืองซึ่งมีการวางกรอบการอภิปรายส่วนใหญ่โดยการเน้นอารมณ์ (appeals to emotion) ที่ไม่เชื่อมต่อกับรายละเอียดของนโยบาย และโดยการแสดงข้อความโน้มน้าว (talking point) ซ้ำ ๆ ที่เพิกเฉยการโต้แย้งข้อเท็จจริง การเมืองภายหลังความจริงต่างจากการคัดค้านและการพิสูจน์ว่าเป็นเท็จซึ่งความจริงโดยทำให้ความจริงกลายเป็นมีความสำคัญ "รองลงไป" แม้มีการอธิบายปัญหาดังกล่าวว่าเป็นปัญหาร่วมสมัย แต่มีความเป็นไปได้ว่าปัญหานี้อาจเป็นส่วนหนึ่งของชีวิตการเมืองมานานแล้ว แต่ไม่ค่อยโดดเด่นนักจนกระทั่งมีอินเทอร์เน็ต ในนวนิยาย "หนึ่ง-เก้า-แปด-สี่" จอร์จ ออร์เวลล์สร้างโลกซึ่งรัฐเปลี่ยนบันทึกประวัติศาสตร์รายวันเพื่อให้เข้ากับเป้าหมายโฆษณาชวนเชื่อของวันนั้น ออร์เวลล์ยึดการวิจารณ์ข้อนี้ส่วนมากต่อการปฏิบัติในโซเวียตรัสเซีย
จุดกำเนิดร่วมสมัยของคำนี้มาจากบล็อกเกอร์ เดวิด โรเบิตส์ซึ่งใช้คำนี้ในคอลัมน์ของ"กริสต์"ในปี 2553 นักวิจารณ์การเมืองระบุการเมืองภายหลังความจริงว่ามีอิทธิพลมากที่สุดในการเมืองรัสเซีย จีน อเมริกัน ออสเตเรลีย บริติช อินเดีย ญี่ปุ่นและตุรกี ตลอดจนในพื้นที่อภิปรายอื่น ซึ่งขับเคลื่อนโดยวัฏจักรข่าว 24 ชั่วโมง ความสมดุลเท็จในการรายงานข่าวและความแพร่หลายของสื่อสังคมที่เพิ่มขึ้น ในปี 2559 พจนานุกรมอ็อกซ์ฟอร์ดเลือกคำว่า "หลังความจริง" (post-truth) เป็นคำแห่งปี เนื่องจากความแพร่หลายในบริทของการลงประชามติเบร็กซิตและการเลือกตั้งประธานาธิบดีสหรัฐในปีนั้น
ไทยแลนด์ยูธลีก ฤดูกาล 2559

ไทยแลนด์ยูธลีก ฤดูกาล 2559  เป็นการแข่งขัน ฟุตบอลลีกเยาวชนแห่งชาติ ครั้งแรกของประเทศไทย ภายใต้การดูแลของ 
การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย 
โดยเป็นหนึ่งในโครงการ "สานฝันฟุตบอลไทยไปฟุตบอลโลก"
ในฤดูกาล 2559 ได้มีการแข่งขันทั้งหมด 4 รุ่น ได้แก่ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันตก,โซนตะวันออกเฉียงเหนือ,โซนตะวันออก,โซนกลาง,โซนกรุงเทพ-ปริมณฑล,โซนกรุงเทพตะวันออก และโซนใต้
แอนโทนีโอ อิโนกิ

มุฮัมมัด ฮุซัยน์ อีนูกี (ชื่อเกิด คันจิ อิโนกิ ; 20 กุมภาพันธ์ ค.ศ. 1943 – 1 ตุลาคม ค.ศ. 2022) เป็นนักมวยปล้ำอาชีพที่เกษียณอายุ, นักการเมือง และนักต่อสู้แบบผสมชาวญี่ปุ่น มีชื่อบนสังเวียนว่า แอนโทนีโอ อิโนกิ  เป็นการแสดงความเคารพนักมวยปล้ำอันโต Rocca นอกจากนี้เขายังปล้ำภายใต้ชื่อแหวน Moeru Toukon และโตเกียวทอม โนกิเปลี่ยนไปนับถือศาสนาอิสลามในปี 1990 และใช้ชื่อมุฮัมมัด ฮุซัยน์ อีนูกี โดยที่เขาไม่ได้เปิดเผยต่อสาธารณชนจนถึงปี 2012
อิโนกิเริ่มมวยปล้ำอาชีพในปี 1960 ทำงานให้กับสมาคมมวยปล้ำญี่ปุ่นและกลายเป็นผู้ก่อการมวยปล้ำในปี 1972 เมื่อเขาก่อตั้งขึ้นใหม่โปรญี่ปุ่นมวยปล้ำ (NJPW) ที่เขายังคงเป็นเจ้าของ 2005 จนกระทั่งที่เขาขายหุ้นในการควบคุมของเขาในโปรโมชั่นไปยัง วิดีโอเกม บริษัท Yuke ของ หลังจากที่เขาก่อตั้งโนกิจีโนมพันธ์ เขาได้รับการแต่งตั้งให้เข้า WWE ฮอลล์ออฟเฟมในปี 2010 ในฐานะที่เป็นนักมวยปล้ำอาชีพเขาก็กลายเป็นหนึ่งในนักมวยปล้ำที่ยอมรับมากที่สุดของญี่ปุ่นหนุนโดยผสมศิลปะการจับคู่ของเขากับนักมวยมูฮัมหมัดอาลีในปี 1976 โนกิพาดหัวสองรายการในเกาหลีเหนือที่ดึง 150,000 และ 190,000 ผู้ชมตามลำดับการเข้าร่วมประชุมที่สูงที่สุดในมวยปล้ำอาชีพ
ในปี 1989 ในขณะที่ยังคงเป็นนักมวยปล้ำโนกิเข้ามาเล่นการเมืองของญี่ปุ่นในขณะที่เขาได้รับเลือกให้ญี่ปุ่นของสภาที่ปรึกษาและเป็นส่วนหนึ่งของระยะแรกของเขากับสภาที่ปรึกษาการเจรจาประสบความสำเร็จกับซัดดัมฮุสเซนสำหรับการเปิดตัวของตัวประกันญี่ปุ่นก่อนที่การระบาดของ สงครามอ่าว วาระการดำรงตำแหน่งครั้งแรกของเขาในสภาที่ปรึกษาสิ้นสุดลงในปี 1995 แต่เขาก็เลือกตั้งในปี 2013
เป็นอดีตแชมป์เฮฟวี่เวท WWF ที่ไม่ถูกนับอย่างเป็นทางการโดย WWE
ปี 2010 อิโนกิยังได้รับการเสนอชื่อเข้าสู่หอเกียรติยศ WWE Hall of Fame
วันที่ 1 ตุลาคม 2022 อิโนกิได้เสียชีวิตลงด้วยวัย 79 ปี หลังจากต่อสู้กับปัญหาสุขภาพหลายอย่าง ซึ่งเป็นอิทธิพลจากโรคอะไมลอยด์โดสิส
การได้แชมป์โลก WWF.
WWE หรือ WWF ในตอนนั้นได้เดินทางไปปล้ำทัวร์ที่ญี่ปุ่นและได้จัดการปล้ำขึ้นโดยคู่เอกคือ แชมป์โลกอายุน้อยที่สุดของ WWF ในตอนนั้นอย่าง Bob Backlund เผชิญหน้ากับอิโนะกิที่เป็นนักมวยปล้ำของ JPW และจบลงด้วยชัยชนะของอิโนะกิส่งผลให้เขาเป็นแชมป์โลกคนใหม่ของ WWF ทันที
หลังจากนั้นเมื่อ Backlund จะขอรีแมตช์คืน แต่อิโนะกิปฏิเสธจะขึ้นปล้ำและสละแชมป์ลงทำให้ Backlund ได้แชมป์กลับไปในที่สุด
แน่นอนว่าเหตุผลที่ทำให้อิโนะกิไม่ยอมปล้ำนั้นมาจากเขาไม่ต้องการไปปล้ำที่ WWE และปฏิเสธสัญญาของสมาคมในฐานะนักมวยปล้ำประจำ ทำให้การเสียแชมป์ครั้งนี้ของ Backlund ถูกลบไปจากประวัติศาสตร์ว่าไม่เคยเกิดขึ้น
ทำให้แชมป์โลกของชาวเอเชียคนแรกอย่างอิโนะกิไม่ได้บันทึกไว้ในประวัติศาสตร์ของสมาคมนั้นเอง
ไทยแลนด์ยูธลีกรุ่นอายุไม่เกิน 13 ปี

ไทยแลนด์ยูธลีก รุ่นอายุไม่เกิน 13 ปี  เป็นการแข่งขัน ฟุตบอลลีกเยาวชนแห่งชาติ รุ่นอายุไม่เกิน 13 ปี ของประเทศไทย
แบ่งการแข่งขันออกเป็น 8 โซนตามภูมิภาค ได้แก่ โซนภาคเหนือ,โซนภาคตะวันตก,โซนภาคตะวันออกเฉียงเหนือ,โซนภาคตะวันออก,โซนภาคกลาง,โซนกรุงเทพและปริมณฑล,โซนกรุงเทพและตะวันออก และโซนภาคใต้
โดยจะคัดหาทีมเพื่อเข้ารอบแชมป์เปี้ยนชิพ 16 ทีมสุดท้ายตามโควต้าที่ได้กำหนดในแต่ละโซน เพื่อเข้าไปชิงแชมป์ประเทศไทย
โซนภาคเหนือ (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันตก (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันออกเฉียงเหนือ (10 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคตะวันออก (9 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคกลาง (6 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนกรุงเทพและปริมณฑล (6 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนกรุงเทพและตะวันออก (9 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
โซนภาคใต้ (7 ทีม).
ตารางคะแนน
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
คริสต์ทศวรรษ 880

คริสต์ทศวรรษ 880  เป็นทศวรรษที่เริ่มต้นตั้งแต่วันที่ 1 มกราคม ค.ศ. 880 ถึง 31 ธันวาคม ค.ศ. 889 เป็นทศวรรษของศตวรรษที่ 9 และ คริสต์สหัสวรรษที่ 1
กีฬามหาวิทยาลัยแห่งประเทศไทย ครั้งที่ 44

กีฬามหาวิทยาลัยแห่งประเทศไทย ครั้งที่ 44 หรือ สุรนารีเกมส์ 44 เป็นการแข่งกีฬาของนิสิตนักศึกษาในระดับอุดมศึกษาในประเทศไทย จัดการแข่งขันระหว่างวันที่ 21 กุมภาพันธ์-2 มีนาคม พ.ศ. 2560 (เดิมกำหนดจัดระหว่างวันที่ 12 – 21 มกราคม แต่ด้วยพระบาทสมเด็จพระปรมินทรมหาภูมิพลอดุลยเดชเสด็จสวรรคต ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) ในครั้งนี้มหาวิทยาลัยเทคโนโลยีสุรนารีเป็นเจ้าภาพครั้งที่สอง
การพัฒนาและเตรียมการ.
ที่พัก.
มหาวิทยาลัยเทคโนโลยีสุรนารี ได้จัดห้องพักบริการนักกีฬาและอาสาสมัครประจำการแข่งขันโดยใช้หอพักนักศึกษาไว้บริการ อาคารสุรนิเวศ 1 ถึง16 และ 18 เพื่อเตรียมรองรับให้กับคณะเจ้าหน้าที่และนักกีฬาที่จะเดินทางมาร่วมแข่งขัน แบ่งออกเป็น 2 ประเภท คือ ห้องน้ำรวมและห้องน้ำในตัว อยู่ภายในมหาวิทยาลัย ใกล้โรงอาหาร และสนามแข่งขัน
สัญลักษณ์ประจำการแข่งขัน.
ตราสัญลักษณ์และคำขวัญ.
ตราสัญลักษณ์ประจำการแข่งขันกีฬามหาวิทยาลัยแห่งประเทศไทยในครั้งนี้ ออกแบบโดยธานี เหมือนนุชโดยมีมีองค์ประกอบจากช่อดอกปีบทอง ซึ่งเป็นต้นไม้ประจำมหาวิทยาลัยเทคโนโลยีสุรนารี ผสมผสานกับเลข 44 ๔๔ ที่สามารถมองได้ทั้งภาษาอังกฤษ และภาษาไทย สื่อถึง มหาวิทยาลัยเทคโนโลยีสุรนารีเป็นเจ้าภาพจัดการแข่งขันกีฬามหาวิทยาลัยแห่งประเทศไทย ครั้งที่ 44 คบเพลิงพลิ้วขึ้นสู่เบื้องบน และห่วง 5 ห่วง สื่อถึง พลังแห่งความสามัคคีและมิตรภาพ ที่จะเกิดขึ้นในการแข่งขันครั้งนี้ มากกว่าชัยชนะในเกมส์กีฬาของสถาบันอุดมศึกษาทั่วประเทศ 5 กลุ่ม และ สีแสด-ทอง สื่อถึง สีประจำมหาวิทยาลัยเทคโนโลยีสุรนารี และยังหมายถึง ความรุ่งโรจน์ สำเร็จบรรลุถึงจุดหมาย
สำหรับคำขวัญประจำการแข่งขันในครั้งนี้ คือ <templatestyles src="แม่แบบ:คำพูด/style.css" />กีฬาเพื่อโอกาส ชีวิตและมิตรภาพ (Sports for Opportunities, Life, and Friendship)
ตัวนำโชค.
แมวโคราช หรือ แมวสีสวาด 2 ตัว คู่กัน คือ “พี่สุระ” และ “น้องนารี”
องค์ประกอบหลัก 
สถาบันที่เข้าร่วมแข่งขัน.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 44 มีจำนวนทั้งสิ้น 108 สถาบัน
การแข่งขัน.
ชนิดกีฬา.
<templatestyles src="Col-begin/styles.css"/>
สรุปเหรียญการแข่งขัน.
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 44